Myevvireh

Myevvireh (Simuliidae) lii čuoškâhiäimu, mii tiättoo ubâ Suomâst. 

Olgohäämi
Myevvir lii 2–5 mm kukkosâš tivre, mii sulâstit olgohäämis peeleest kiärppáá. Ton ivne lii uáli tevkkâd teikâ čappâd.

Eellimpiirâs
Myevvir mákkoo kolgee čääsi aldasijn já aatâšt Maadâ-Suomâ ulmuid já elleid peiviv, mut Säämi ässeid iho-uv. Siisâ myevvireh iä viigâ ollágin já jis toh toho mahtnii šaddeh, te tobbeen toh iä hiäđušt ulmuid ollágin. Toh tuše viggeh olgos ađai láá laasâst. Siämmáá náálá lättee puárui-uv siste.

Suovsah
Suovsah iälusteh kolgee čääsist, mast toh láá poođâkeččin kiddâ keeđgijn já šaddoin.

Myevviräigi
Myevvir iälust ubâ Suomâst – aainâs lieggâ keesij. Myevviräigi	pištá kesimáánu rääjist čohčâmáánu räi. Loppâkeesi lii Säämist paalgâdäigi, kuás porruuh, čuoškah, myevvireh já polttijááh kivsedeh poccuid já ulmuid uáli čuuvtij.

Käskimsaje
Niŋálâsmyevvir voojâst pastelis panijdiskuin häävi liiškán, moos tot luáštá voorâ kálálgem estee amnâs. Taat aamnâs lii njomâtteijeid mirhâlâš já toovvât käskimsajan ruápsájeijee, kujesteijee já saŋedeijee čikâlâs, mii sáttá pišteđ maaŋgâid ohhoid. Käskimsaje ij kolgâččii ruokkâđ, ko tot irdâšuvá älkkeht. Motomin käskimijn sáttá šoddâđ nuuvt kočodum myevvirkumeštâs, mii tiättoo uáivipovčâsin, kumeštâssân já illávajemin.

Vyelihiäimuh já suuvah
Simuliidae-hiäimun kuleh čuávuvááh vyelihiäimuh já suuvah:
Vyelihiäimuh
Parasimuliinae
Simuliinae
Suuvah

 Araucnephia
 Araucnephioides
 Archicnephia
 Austrosimulium
 Baisomyia
 Cnephia
 Cnesia
 Cnesiamima
 Crozetia
 Ectemnia
 Gigantodax
 Greniera
 Gydarina
 Gymnopais
 Kovalevimyia
 Levitinia
 Lutzsimulium
 Mayacnephia
 Metacnephia
 Paracnephia
 Parasimulium
 Paraustrosimulium
 Pedrowygomyia
 Prosimulium
 Simuliites
 Simulimima
 Simulium
 Stegopterna
 Sulcicnephia
 Tlalocomyia
 Twinnia

Keejâ meid
 Listo Prosimulium-suuhân kullee šlaajâin

Fáádást eres soojijn

Käldeeh

*